Polisieman skiet vrou, toe homself in stasieArgieffoto: SAPD ŉ Polisiebeampte het sy vrou in die Houtbaai-polisiestasie doodgeskiet voor hy sy eie lewe geneem het. Lt.kol. Andrè Traut, woordvoerder van die polisie, het gesê die dood van ŉ 41-jarige sersant en sy 36-jarige vrou word ondersoek. Volgens Traut het die voorval omstreeks 10:25 plaasgevind. “Die sersant se vrou het hom glo by die polisiestasie besoek waar hy haar doodgeskiet het tydens oënskynlik ŉ huishoudelike geskil. Hy het homself hierna doodgeskiet.” Traut het gesê die beampte was aan diens ten tyde van die voorval. Die polisie ondersoek ŉ saak van moord en het ŉ geregtelike doodsondersoek geopen.